Kimi ni Todoke

Sarong anime na serye sa telebisyon na adaptasyon kang Kimi ni Todoke kan Production IG na ipinasali sa Hapon poon Oktubre 2009 sagkod Marso 2010 para sa 25 na mga yugto.  Ang ikaduwang season kang anime ipinaluwas sa Hapon poon Enero sagkod Marso 2011, asin naghaloy ning 12 episodes. Sarong live action film adaptation ang pinaluwas kang 2010 na pinagbidahan ni Mikako Tabe asin Haruma Miura . Sarong serye nin live-action na ginibo kang TV Tokyo asin Netflix ang pig-premiere kang Marso 2023. Ang ikatolong season kang serye ning anime nagpoon na mag-stream sa bilog na kinaban sa Netflix kang Agosto 2024.

Labing 33 milyones na kopya kang serye ang naimprenta, na iyo ang naggigibo kaini na saro sa mga pinakamabentang manga . Kang 2008, nanggana ini kan Best Shōjo Manga award sa ika-32 na Annual Kodansha Manga Award . Ang serye nominado man para sa pinakaenot na Manga Taisho awards kang 2008. 

 Estorya 
Ang istorya nangyari sa Hokkaido . Ang 15-anyos na freshman sa hayskul na si Sawako Kuronuma—na inapod na Sadako kang saiyang mga kaklase huli sa saiyang pagkakaagid sa karakter sa The Ring —perming kinakatakutan asin dai nasasabotan huli sa saiyang itsura. Ang mga osipon sa palibot kagn eskwelahan nagbabareta na nakakahiling siya ning mga multo asin nakakasumpa ning mga tawo. Alagad, sa ibong kang saiyang nakakatakot na itsura, siya sarong maboot asin daing pag-alangan na daragita na nagmamawot sanang magin matinabang. Haloy na siyang piglilikay kaya ang ideya ning pakikipag-amigo naging dayo sa saiya. Kang ang sarong popular na aking lalaki, si Kazehaya, nagpoon na makipag-olay sa saiya, ang gabos nagbago. Nakua niya ang saiyang sadiri sa sarong bagong kinaban, na naggigibo ning mga bagong amigo asin nakikipag-olay sa manlaen-laen na tawo, asin dai niya mapasalamatan nin igo si Kazehaya sa pagtao saiya kang mga oportunidad na ini. Luway-luway, alagad segurado, ang sarong mahamis na pagkamoot namumurak sa pag-ultanan kan duwa mantang sinda nagdadaog sa mga sirkumstansya asin mga kaolangan na nakatindog sa saindang dalan.

 Media 
Sinurat asin pig-ilustrar ni Karuho Shiina, ang Kimi ni Todoke enot na ipinublikar bilang sarong one-shot sa  manga magazine ni Shueisha na Bessatsu Margaret kan Agosto 11, 2005, asin planong itipon sa saiyang nakaaging obra, Crazy For You . Nagdesisyon si Shiina na palawakon an istorya asin gibohon ining sarong bilog na serye. [kap. 1 :nota kang kagsurat] Ang manga nagpoon sa Enero 2006 na isyu kang Bessatsu Margaret, na pinaluwas kan Disyembre 13, 2005.  Ang manga ibinugtak sa hiatus kan Pebrero 2009, huli sa pangangaki ni Shiina, asin nagpoon giraray kang Setyembre kang parehong taon. Ang manga natapos kang Nobyembre 13, 2017. Tinipon ni Shueisha ang mga kapitulo kaini sa 30  ' na mga tomo, na pinaluwas poon Mayo 25, 2006, sagkod Marso 23, 2018. 

Sarong iregular na ipinublikar na serye nin manga na spin-off/sequel, na may titulong Kimi ni Todoke : From Me to You  (sarong spin-off/sequel of Shin' ang naenot na manga na Crazy for You ), pig-serialize sa Bessatsu Margaret poon Abril 13, 2018, sagkod Mayo 13, 2022, asin tinipon sa tolong tomo.

Ang serye lisensyado kang Viz Media para sa sarong pagluwas sa Ingles na tataramon sa Amerika del Norte. Ang sequel na manga lisensyado man kan Viz Media. 

 Mga nobelang magian 
Ang Kimi ni Todoke pig-adaptar sa duwang serye ning mga light novel sa Hapon na pinaluwas kang Shueisha, saro sa irarom kang saindang Cobalt imprint asin saro sa irarom kang saindang mas bagong Mirai Bunko imprint. Labing anom na tomo ang pinaluwas sa serye ning Cobalt imprint; ang inot pinaluwas kan Agosto 1, 2007, asin ang huri kang Disyembre 25, 2015. Sinda isinurat ni Kanae Shimokawa, na nagnobela man kang pelikula na Nana asin Yūkan Club . [kap. 26 :author note#2] Labing tulong tomo kang bersyon kang Mirai Bunko ang pinaluwas; ang enot kan Marso 1, 2011, asin ang huri kang Hunyo 5, 2015. Ang mga ini isinurat ni Kanako Shirai. Ang duwang serye pig-ilustrar kan kagsurat kang orihinal, si Karuho Shiina.

Sarong separadong tomo, kimi ni Todoke: Ashita ni Nareba , man ni Kanae Shimokawa, ang pinaluwas kang Setyembre 11, 2009. Ang tomo nagsalida sa serye kang manga sa Marsugar magasin mantang si Karuho Shiina nagpahingalo huli sa saiyang pagbados kang 2009; ini igwa kan istorya kang inot na pagtiripon ni Kazehaya asin Sawako, bago ang mga pangyayari sa manga. 

 Anime 
Ang inot na season kang Kimi ni Todoke anime adaptation ipinaluwas sa pag'oltan kang Oktubre 2009 asin Marso 2010.  Ang ikaduwang season pig-anunsyo sa isyu kang Nobyembre 2010 kang magasin na Betsuma.  Ang ikaduwang season ipinaluwas sa Hapon sa NTV poon Enero sagkod Marso 2011. Ang duwang season kang anime pigprodusir kan Production IG asin pigdirehir ni Hiro Kaburaki. Ang musika ginibo kang SENS Project, na ang pagbukas kinanta ni Tomofumi Tanizawa asin ang katapusan ki Chara . Kang Setyembre 2023, ang ikatolong season pig-anunsyo, na ang Production IG nagbalik tanganing i-animate ang season asin si Kenichi Matsuzawa an nagsalida ki Hiro Kaburaki bilang direktor. Nagpoon ining mag-stream sa bilog na kinaban sa Netflix kang Agosto 2024. Ang pinakatema na kanta iyo an "et cetera" na pigkanta ni imase .

Ang mga tomo kang serye komun na nakaranggo sa mga listahan kang mga pinakamabenta na manga sa Hapon. Ang gabos na tomo itrinadusir asin ipinublikar sa Ingles.

Inapod kang Anime News Network ang serye na "saro sa pinakamarahay na bagong serye nin manga na itrinadusir sa Ingles kang 2009" asin nagsuherir na ang gabos, bako sana an mga tagahanga nin shōjo manga, magbasa kan serye.  Ang enot na tomo kan serye nakalista bilang sarong "Hot Fall Graphic Novel" para sa mga libreriya sa seksyon kan mga tin-edyer kan YALSA . Ang serye nakalista man sa kategoryang Pinakamarahay na Komiks para sa mga Tin-edyer kan listahan kan Pinakamarahay na Komiks para sa mga Aki kang School Library Journal kan 2009. Ang Kimi ni Todoke kabali man sa listahan kang American Library Association kan 2010 Great Graphic Novels for Teens.